IR-REGOLAMENT TAL-KUMMISSJONI (KEE) Nru 2806/88
tad-9 ta' Settembru 1988
li jemenda r-Regolament (KEE) Nru 3130/78 li jistabbilixxi ċ-ċentri ta' intervent għaż-żejt taż-żebbuġa
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill Nru 136/66/KEE tat-22 ta' Settembru 1966 dwar it-twaqqif ta' l-organizzazzjoni komuni tas-suq taż-żjut u x-xaħmijiet[1], kif l-aħħar emendat bir-Regolament (KEE) Nru 2210/88[2], u b'mod partikolari Artikolu 12(4) tiegħu,
Billi r-Regolament tal-Kunsill (KEE) Nru 2754/78 tat-23 ta' Novembru 1978 dwar l-intervent fis-settur taż-żejt taż-żebbuġa[3], jistabbilixxi l-kriterji applikabbli biex ikunu stabbiliti ċ-ċentri ta' l-intervent taż-żejt taż-żebbuġa; billi r-Regolament tal-Kummissjoni (KEE) Nru 3130/78[4], kif l-aħħar emendat bir-Regolament (KEE) Nru 3818/85[5], jistabbilixxi ċ-ċentri tal-intervent;
Billi l-lista taċ-ċentri fil-Portugal għandha tkun emendata biex tikkunsidra l-iżvilupp tal-istrutturi tal-ħażna disponibbli f'dak l-Istat Membru;
Billi l-miżuri mogħtija f'dan ir-Regolament huma skond l-opinjoni tal-Kumitat ta' l-Amministrazzjoni taż-Żjut u x-Xaħmijiet,
ADOTTAT DAN IR-REGOLAMENT:
Artikolu 1
Fl-Anness tar-Regolament (KEE) Nru 3130/78, il-lista taċ-ċentri fil-Portugal hija hawnhekk mibdula b'dan li ġej:
IL-PORTUGAL: Distrett Lokalità
Évora Évora
Santarém Vila Nova de Barquinha
Artikolu 2
Dan ir-Regolament għandu jidħol fis-seħħ fil-jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-9 ta' Settembru 1997.